สวัสดีครับคุณ พอดีผมมีตุ่มสีแดงจางๆ บริเวณหน้าท้อง ตุ่มจะมีขนขึ้นตรงกลาง บางตุ่มก็ไม่นูนครับ ถ้านูนก็นูนนิดเดียว ไม่คัน ไม่เจ็บ หลายตุ่มอยู่ครับ เป็นไม่นานบางครั้ง 2-3 ก็หายไปโดยไม่ทิ้งร่อยรอย บางทีหายไปเป็นอาทิตย์และกลับมาเป็นซ้ำอีก เป็นๆหายๆ แบบนี้ประมาณ 2 เดือน ไม่ทราบว่าลักษณะข้างต้นคืนตุ่มอะไรครับ
สวัสดีค่ะ อาการมีตุ่มสีแดงจางๆขึ้นตรงหน้าท้อง นูนเล็กน้อย ไม่เจ็บ ไม่คัน อาจจะเกิดจาก ตุ่มแดงจากผื่นผิวหนังอักเสบจากผื่นภูมิแพ้ ผื่นระคายสัมผัส ผื่นแพ้สัมผัส การติดเชื้อราหรือแบคทีเรียที่ผิวหนัง การถูกแมลงกัด ผื่นแพ้ยามักเป็นผื่นรูปไข่สีแดงม่วงชัดเจน ถ้ากินยาที่แพ้ซ้ำๆ ก็จะกลับมาเป็นที่เดิมอีกได้ในเบื้องต้น ไม่ไปแกะเกาบริเวณที่เป็น รักษาความสะอาดตรงผิวหนังที่เป็นให้ดี ไม่เอายาอะไรไปทาเอง สังเกตอาการและการเปลี่ยนแปลงของโรค ถ้าตุ่มดังกล่าวเป็นเยอะ ลุกลาม ปวด บวม แดง เจ็บ คัน มีเลือดหรือหนองไหล อาจบ่งบอกถึงการอักเสบหรือติดเชื้อที่เริ่มรุนแรง ควรไปพบแพทย์